Szamoljova Uhtában született Komiföldön, gyerekkora óta kerekesszékben él, gerinc eredetű izomsorvadás miatt. Énekesnői pályafutása szülővárosában kezdődött, ahol egy étteremben énekelt munkásoknak. 2013-ban az oroszországi Faktor A (az X Factor helyi változata) műsorában döntős volt, 2014-ben pedig a paralimpiai játékok nyitóünnepségén lépett fel. 2017-ben is ő képviselte volna Oroszországot az Ukrajnában rendezett Eurovíziós Dalfesztiválon, azonban az ukrán hatóságok nem engedték be az országba, mert az énekesnő 2015-ben fellépett az elcsatolt Krím-félszigeten, ami ukrán törvénybe ütközik.